**Հ Ի Մ Ն Ա Վ Ո Ր Ո Ւ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՍԵՊՏԵՄԲԵՐԻ 2-Ի N 1430-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՎԵՐԱԲԵՐՅԱԼ**

**1․ Անհրաժեշտությունը**

Սույն որոշման նախագծի մշակումը պայմանավորված է «ԷՄ ԷՌ ԻՆՎԵՍՏ» սահմանափակ պատասխանատվությամբ ընկերության կողմից Հայաստանի Հանրապետության Կոտայքի մարզի Եղվարդ համայնքում ինտենսիվ այգիներ հիմնելու ներդրումային ծրագրով նախատեսված գործառույթների հստակեցմամբ։

**2․ Ընթացիկ իրավիճակը և խնդիրները**

 Հայաստանի Հանրապետության կառավարության 2021 թվականի սեպտեմբերի 2-ի **««ԷՄ ԷՌ ԻՆՎԵՍՏ» սահմանափակ պատասխանատվությամբ ընկերությանը Հայաստանի Հանրապետության կոտայքի մարզի Եղվարդ համայնքում ինտենսիվ այգիներ հիմնելու ներդրումային ծրագրին հավանություն տալու և ծրագրի իրականացման նպատակով հողամասն ուղղակի վաճառքի ձևով օտարելու մասին»** N 1430-Ա որոշմամբ (այսուհետ՝ Որոշում) «ԷՄ ԷՌ ԻՆՎԵՍՏ» ՍՊ ընկերության ներդրումային ծրագիրն արժանացել է Կառավարության հավանությանը։

Սակայն հետագա գործընթացը հստակեցնելու նպատակով անհրաժեշտություն է առաջացել Հայաստանի Հանրապետության Կոտայքի մարզի Եղվարդ համայնքի ղեկավարին առաջարկել՝ իրականացնել Հայաստանի Հանրապետության Կոտայքի մարզի Եղվարդ համայնքում գտնվող պետական սեփականություն հանդիսացող 97.151 հա հողամասի ուղղակի վաճառքը, ինչպես նաև, որպեսզի վերջինս հանդես գա որպես վաճառող՝ **Հայաստանի Հանրապետության Կոտայքի մարզի Եղվարդ համայնքում ինտենսիվ այգիներ հիմնելու ներդրումային ծրագրի իրականացման գործարքում։**

**Միաժամանակ,** «Տեղական ինքնակառավարման մասին» օրենքի 43-րդ հոդվածի 2-րդ մասի 2-րդ կետի համաձայն՝ համայնքի ղեկավարը համայնքի քաղաքաշինական ծրագրային փաստաթղթերին, հողերի օգտագործման սխեմաներին համապատասխան` օրենքով սահմանված դեպքերում ու կարգով օտարում կամ օգտագործման է տրամադրում համայնքի վարչական սահմաններում գտնվող պետական սեփականություն հանդիսացող հողամասերը: Հետևաբար, անհրաժեշտություն է առաջացել Որոշման մեջ կատարել համապատասխան փոփոխություններ։

**3․ Տվյալ բնագավառում իրականացվող քաղաքականությունը**

Հողատարածքի վաճառքը «ԷՄ ԷՌ ԻՆՎԵՍՏ» ՍՊ ընկերությանը լուրջ խթան կհանդիսանա նոր ներդրումային ծրագրերի իրականացման և որպես հետևանք նոր աշխատատեղերի ստեղծման, ներդրումների ներգրավման, տեղական արտադրության և արտահանման խթանման համար:

**4․ Կարգավորման նպատակը և բնույթը**

Նախագծի նպատակն է հավանություն տալ  «ԷՄ ԷՌ ԻՆՎԵՍՏ» սահմանափակ պատասխանատվությամբ ընկերության ներդրումային ծրագրի հետագա գործընթացի իրականացմանը։

**5․ Նախագծի մշակման գործընթացում ներգրավված ինստիտուտները և անձինք**

Սույն որոշման նախագիծը մշակվել է Հայաստանի Հանրապետության էկոնոմիկայի նախարարության կողմից:

**6․ Ակնկալվող արդյունքը**

«ԷՄ ԷՌ ԻՆՎԵՍՏ» սահմանափակ պատասխանատվությամբ ընկերությանը Կոտայքի մարզի Եղվարդ համայնքում գտնվող, պետական սեփականությունը հանդիսացող 97.151 հա հողամասը` կադաստրային արժեքով ուղղակի վաճառքի ձևով օտարում:

**7․** **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ** «Հայաստանի Հանրապետության կառավարության 2021 թվականի սեպտեմբերի 2-Ի N 1430-Ա որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագիծը բխում է ՀՀ կառավարության 2021-2026թթ. ծրագրի «2․4 Գյուղատնտեսություն» կետից։ Ինտենսիվ այգիների հիմնումը լուրջ խթան կհանդիսանա նոր աշխատատեղերի ստեղծման, ներդրումների ներգրավման, տեղական արտադրության և արտահանման խթանման համար:

**8․ Այլ տեղեկություններ** (եթե այդպիսիք առկա են)